SAUK wil eie dokumentêr nie uitsaai nie | Maroela Media
Die dokumentêr bevat glo bewerings van 'n gebrek aan optrede deur die regering om miljarde rande belastinggeld op te spoor wat glo deur bankiers, politici en beamptes uit die apartheidsera verduister is.
Sylvia Vollenhoven, vryskutjoernalis, het die dokumentêr genaamd "Project Spear" vir 'n reeks Truth be Told in 2011 in opdrag van die SAUK gemaak.
Die SAUK het nou 'n aansoek by die Johannesburgse hooggeregshof ingedien om sekere materiaal te bekom waarvan hy die kopiereg besit en om te verhoed dat die dokumentêr op enige plek uitgesaai of gebeeldsend word.
Vollenhoven, haar produksiemaatskappy Vollenhoven and Appollis Independent en Noseweek Magazine, wat die storie aanvanklik gedra het, is die respondente in die saak.